സിബിഎസ്ഇ പത്താം ക്ലാസ് ഫലങ്ങള് പ്രഖ്യാപിച്ചു ന്യൂഡല്ഹി: സിബിഎസ്ഇ പത്താം ക്ലാസ് ഫലങ്ങള് പ്രഖ്യാപിച്ചു. സിബിഎസ്ഇയുടെ വെബ്സൈറ്റില് ലഭ്യമാക്കിയിരിക്കുന്ന ലിങ്ക് വഴി ഫലം അറിയാം. ലിങ്കില് നിന്ന് പരീക്ഷഫലം ഡൗണ്ലോഡ് ചെയ്യുന്നതിന് വിദ്യാര്ത്ഥികള്ക്ക് അവരുടെ അഡ്മിറ്റ് കാര്ഡ് ആവശ്യമാണ്. അഡ്മിറ്റ് കാര്ഡ് ഓണ്ലൈനില് ലഭ്യമാകും. cbse.nic.in, cbse results.nic.in എന്നിവയില് നിന്ന് വിദ്യാര്ത്ഥികള്ക്ക് അവരുടെ മാര്ക്ക്ഷീറ്റുകള് ഡൗണ്ലോഡ് ചെയ്യാം. വിദ്യാര്ത്ഥികള്ക്ക് അവരുടെ ഫലങ്ങള് digilocker.gov.in ലും ഉമാങ് ആപ്പിലും ലഭ്യമാകുമെന്ന് അധികൃതര് അറിയിച്ചു. കോവിഡ് വൈറസ് വ്യാപനത്തിന്റെ പശ്ചാത്തലത്തില് ഇത്തവണ പരീക്ഷ നടത്താതെയാണ് ഫലം പ്രഖ്യാപിച്ചത്. മാര്ക്കില് അതൃപ്തിയുള്ള വിദ്യാര്ഥികള്ക്ക് പ്രത്യേക പരീക്ഷയ്ക്കായി അപേക്ഷിക്കാന് അവസരം ഉണ്ടാകും. ഇതിനുള്ള രജിസ്ട്രേഷന് നടപടികള് ഉടന് ആരംഭിക്കുമെന്ന് സിബിഎസ്ഇ വൃത്തങ്ങള് വ്യക്തമാക്കി. 20 ലക്ഷത്തിലധികം വിദ്യാര്ത്ഥികളാണ് സിബിഎസ്ഇ പത്താംക്ലാസ് ഫലത്തിനായി കാത്തിരുന്നത്. പ്രാക്ടിക്കല്, യൂണിറ്റ് ടെസ്റ്റുകള്, പ്രീബോര്ഡുകള്, മിഡ് ടേമുകള് എന്നിവ അടിസ്ഥാനമാക്കിയാണ് വിദ്യാര്ത്ഥികളുടെ പരീക്ഷാ ഫലം തയ്യാറാക്കിയത്. ഇതാദ്യമായാണ് പരീക്ഷയില്ലാതെ പത്താം ക്ലാസിലെ ഫലങ്ങള് സിബിഎസ്ഇ പ്രഖ്യാപിക്കുന്നത്. സിബിഎസ്ഇ പത്താം ക്ലാസ് ഫലം എസ്എംഎസ് വഴി പരിശോധിക്കുന്നതെങ്ങനെയെന്ന് നോക്കാം ഘട്ടം 1: നിങ്ങളുടെ ഫോണില് മെസേജ് ഓപ്പണ് ചെയ്യുക. ഘട്ടം 2: cbse10, സ്ഥലം, നിങ്ങളുടെ റോള് നമ്ബര് ടൈപ്പ് ചെയ്യുക. ഘട്ടം 3: 7738299899 എന്ന നമ്ബറിലേക്ക് ഈ ടെക്സ്റ്റ് മെസേജ് അയയ്ക്കുക. ഘട്ടം 4: ഫലം ഔദ്യോഗികമായി പ്രഖ്യാപിച്ചു കഴിഞ്ഞാല് നിങ്ങള്ക്ക് എസ്എംഎസില് ഫലം ലഭിക്കും.